**OSNOVNA ŠKOLA BELEC**

Belec 50

49254 Belec

**OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01.-30.06.2025. GODINE**

Godišnji izvještaj o izvršenju financijskog plana izrađen je na temelju Zakona o proračunu, članak 86., stavak 3 (NN 144/21.), Pravilnika o polugodišnjem i godišnjem izvještaju o izvršenju proračuna (NN 85/23). Metodologija izrade propisana je: Pravilnikom o proračunskim klasifikacijama (NN 26/10,120/13 1/20, 4/24) i Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20, 15/23, 154/24). Ovaj izvještaj napravljen je prema metodologiji izrade Financijskog plana za razdoblje 2025. godine s projekcijama za 2026. i 2027. godinu na drugoj razini, dok se izvršenje prati na četvrtoj razini.

Izvještaj o izvršenju pokazuje dali su sredstva utrošena prema financijskom planu. Analiziraju se podaci za razdoblje 01.01.-30.06.2024. i 01.01.-30.06.2025.godine te izvorni/tekući plan. Ostvarenje/izvršenje za prethodno i tekuće izvještajno razdoblje iskazuje se na razini razreda, skupine, podskupine i odjeljka ekonomske klasifikacije (4. razina), dok se plan iskazuje na razini razreda i skupine ekonomske klasifikacije (2. razina).

**I.OPĆI DIO**

**1.RAČUN PRIHODA I RASHODA, RAČUN ZADUŽIVANJA/ FINANCIRANJA, REZULTAT GODINE**

**A.RAČUN PRIHODA I RASHODA**

Osnovna škola Belec na razini 2024. godine ostvarila je 746.503,51 eura prihoda i 752.248,41 eura rashoda te ostvarila manjak prihoda poslovanja u iznosu 282,63 eura koji se prenosi u sljedeću proračunsku godinu. U izvještaju o izvršenju financijskog plana /proračuna za razdoblje od 01.01.-30.06.2025. godine Škola je ostvarila 382.493,57 eura prihoda i 441.071,64 eura rashoda poslovanja. Od ukupno realiziranih rashoda, 3.263,75 eura su rashodi za nabavu nefinancijske imovine, a preostali iznos 437.807,89 eura rashoda odnosi se na rashode poslovanja škole. U prošlom izvještajnom razdoblju ostvareno je 352.957,43 eura prihoda i 360.627,90 eura rashoda poslovanja. Analizom podataka tekućeg i prošlog izvještajnog razdoblja, prihoda poslovanja porasli su za 8,37%,a rashodi poslovanja za 22,31%. U nastavku će se detaljno obrazložiti nastali prihodi i rashodi poslovanja u tekućem izvještajnom razdoblju.

**B.RAČUN ZADUŽIVANJA/FINANCIRANJA**

Škola se nije zaduživala u tekućem i prošlom izvještajnom razdoblju stoga nema podataka.

**REZULTAT POSLOVANJA**

Iz 2024. godine Škola je prenijela manjak prihoda poslovanja u iznosu 282,63 eura. U tekućem izvještajnom razdoblju Škola je ostvarila manjak prihoda poslovanja u iznosu 58.578,07 eura koji će se podmiriti u III. kvartalu godine. Nastali manjak je nastao zbog primjene novog Pravilnika o proračunskom računovodstvu i računskom planu (NN 15/23) koji je stupio na snagu početkom 2024. godine, ali se u knjigovodstvenim evidencijama primjenjuje od 01. siječnja 2025. godine. Novim pravilnikom se ukidaju kontinuirani rashodi s podskupine 193 time se nastali rashodi evidentiraju zaduženjem na dugovnoj strani rashoda razreda 3 i time nastaje manjak prihoda poslovanja u tijeku 2025. godine, koji će se uravnotežiti u siječnju 2026. godine isplatom plaće za mjesec prosinac 2025. godine. Nastala promjena znatno utječe na rezultat poslovanja jer nastali rashodi poslovanja najvećim dijelom se odnose na plaće zaposlenika.

**Stanje obveza i sudskih sporova**

Na kraju izvještajnog razdoblja stanje obveza iznosi 60.905,63 eura, od čega je stanje dospjelih obveza 1.833,25 eura, a ne dospjele obveze 59.072,38 eura. Od ukupnog iznosa 52.002,15 eura odnosi se na obračun plaće za mjesec lipanj čije je dospijeće u srpnju. Nadalje, iznos 5.402,86 odnosi se na rashode za prehranu učenika za mjesec svibanj i lipanj te za ostale troškove redovnog poslovanja. Za bolovanja na teret HZZO-a te u svrhu izgradnje i dogradnje škole obveze iznose 3.500,61 euro. Stanje žiro računa na 30.lipnja 2025. godine iznosi 1.781,16 eura.

Škola nema sudskih sporova stoga nema ni potencijalnih obveza.

**Stanje potraživanja**

Na dan 30.lipnja 2025.godine stanje potraživanja iznosi 54.447,59 eura, od navedenog iznosa 35,00 eura se odnosi za najam školske sportske dvorane, 52,42 za prijevoz učenika po DPS-u, te preostali iznos 54.360,17 eura se odnosi na potraživanje za školsku prehranu učenika mjesec svibanj i lipanj i plaću zaposlenika za mjesec lipanj 2025. godine.

**2.RAČUN PRIHODA I RASHODA**

**PRIHODI I RASHODI PREMA EKONOMSKOJ KASIFIKACIJI**

***Prihodi***

Analizom podataka na temelju financijskih izvršenja u tekućem izvještajnom razdoblju realizirano je 382.493,57 eura prihoda dok je u prošlom razdoblju ostvareno 352.957,43 eura prihoda i čini povećanje prihoda za 8,37%. U izvornom/tekućem planu prihodi su planirani u iznosi 1.009.284,96 eura i na kraju izvještajnog razdoblja ostvareni su 37,9%. Rashodi poslovanja na temelju podataka iz financijskih izvršenja realizirani su u iznosu 437.807,89 eura dok je u prošlom izvještajnom razdoblju realizirano 360.627,90 eura i čini povećanje tekućih rashoda za 21,40%. U financijskom planu rashodi su planirani u iznosu 902.502,33 eura i ostvareni za 48,51% u tekućem izvještajnom razdoblju. Rashodi za nabavu nefinancijske imovine realizirani su u iznosu 3.263,75 eura dok u prošlom izvještajnom razdoblju nisu ostvareni. Planirani rashodi za nabavu nefinancijske imovine iznose 106.500,00 eura u svrhu nabave i realizacije projekata za izgradnju i dogradnju škole.

*Konto 63 Pomoći iz inozemstva i od subjekata unutar općeg proračuna*- sredstva ostvarena od jedinica lokalne samouprave- grad Zlatar i Ministarstva znanosti obrazovanja i mladih. U tekućem izvještajnom razdoblju sveukupno je ostvareno 345.886,38 eura prihoda, dok je u prošlom izvještajnom razdoblju ostvareno 320.428,04 eura i čini povećanje prihoda za 7,95% u odnosu na prošlo izvještajno razdoblje. Prema podacima iz financijskih planova sredstva su u izvornom planu planirana u iznosu 922.984,74 eura.

*Sredstva na poziciji 63 u nastavku obrazloženja, navode se na trećoj razini plana.*

* *Konto 633 Pomoći proračunu iz drugih proračuna i izvanproračunskim korisnicima*- na spomenutom kontu evidentirala su se sredstva od JLS-a, ali u tekućem izvještajnom razdoblju nisu ostvarena.
* *Konto 636 pomoći proračunskim korisnima iz proračuna koji im nije nadležan*- sredstva ostvarena od Ministarstva znanosti i obrazovanja te promjenom knjigovodstvene evidencije na taj konto prikazivat će se sredstva i od JLS-a. U tekućem izvještajnom razdoblju ostvareno je 345.886,38 eura, dok je u prošlom izvještajnom razdoblju ostvareno 320.428,04 eura. Sredstva su realizirana od Ministarstva za plaće i materijalna prava zaposlenika u iznosu 334.515,00 eura te troškove školske prehrane učenika u iznosu 11.371,38 eura.

*Konto 65 prihodi od upravnih i administrativnih pristojbi, pristojbu po posebnim propisima i naknadama-* namjenska sredstva ostvarena od prijevoza učenika po DPS-u, prijevoz na izlet, materijal za učenike, osiguranje učenika te za ostale namjene. U tekućem izvještajnom razdoblju ostvareno je 6.430,78 eura, dok je u prošlom izvještajnom razdoblju ostvareno 6.565,25 eura, što čini smanjenje prihoda za 2,05%. Sredstva su u izvornom planu planirana u iznosu 7.730,00 eura.

*Konto 66 Prihodi od prodaje proizvoda i roba te pruženih usluga, prihodi od donacija te povrati po protes. jamstvima*- prihodi ostvareni od donacija i od vlastitih prihoda. U tekućem izvještajnom razdoblju ostvareno je 1.168,50 eura prihoda, dok je u prošlom ostvareno 856,30 eura. Sredstva su financijskom planirana u iznosu 1.400,00 eura u svrhu najma školske sportske dvorane te prodaju proizvoda učeničke zadruge.

* *Konto 661 prihodi od prodaje proizvoda i robe te pruženih usluga-* vlastita su sredstva škole koja se ostvaruju od prodaje proizvoda učeničke zadruge, prodaje starog papira i od najma školske sportske dvorane. U tekućem izvještajnom razdoblju ostvareno je ukupno 1.168,50 eura. Od ukupno ostvarenih sredstava 468,50 eura od odnosi na vlastita sredstva od najma i starog papira, a 700,00 eura se odnosi na proizvode učeničke zadruge.

*Konto 671 prihodi iz nadležnog proračuna za financiranje redovne djelatnosti proračunskih korisnika*- prihodi ostvareni od Osnivača škole za pokriće redovnih i izvanrednih troškova škole, a prihodi se evidentiraju na izvorima financiranja 1.1.Opći prihodi i primici ostvareni za sudjelovanje škole u raznim projektima, aktivnostima, natjecanjima te za hitne intervencije. Drugi dio financiranja se odnosi na izvor 1.3.decentralizacija koja je namijenjena za pokriće redovnih troškova škole. U tekućem izvještajnom razdoblju ostvareno je 29.007,91 eura, dok je u prošlom izvještajnom razdoblju ostvareno 25.107,84 eura prihoda i čini povećanje za 15,53%. U financijskom planu sredstva su planirana u iznosu 77.170,22 eura.

***Rashodi***

Na kraju tekućeg izvještajnom razdoblja Škola je ostvarila 437.807.89 eura rashoda poslovanja te 3.263,75 eura rashoda za nabavu nefinancijske imovine. U prošlom izvještajnom razdoblju ostvareno je 360.627,90 eura rashoda poslovanja. Analizom podataka rashodi su povećani za 21,40% slijedom povećanja osnovice za plaću zaposlenika jer rashodi za zaposlene čine najveći udio u ukupnim rashodima. Prema podacima iz financijskog plana rashodi poslovanja su planirani u iznosu 902.502,33 eura te 106.500,00 eura za nabavu nefinancijske imovine.

*Konto 31 Rashodi za zaposlene*- evidentiraju se rashodi za plaće zaposlenika, materijalna prava zaposlenika kao što su pomoći, regres, božićnice, jubilarne nagrade,… te doprinosi za obvezno zdravstveno osiguranje. Slijedom navedenog u tekućom izvještajnom razdoblju ostvareno je385.177,39 eura rashoda dok je u prošlom izvještajnom razdoblju ostvareno 300.479,30 eura rashoda i čini povećanje za 28,19%, a razlog povećanja rashoda odnosi se na povećanje osnovice za obračun plaća zaposlenika, što dovodi do povećanja doprinosa na plaće. Prema podacima iz financijskog plana sredstva su planirana u iznosu 790.057,81 euro.

* *Konto 311 Plaće (bruto*)- U tekućem izvještajnom razdoblju ostvareno je 319.808,99 eura rashoda za obračun i isplatu plaća zaposlenika i pomoćnika u nastavi, dok je u prošlom izvještajnom razdoblju ostvareno 248.313,05 eura. Od ukupno realiziranih rashoda iznos 307.200,85 eura odnosi se na plaće za redovan rad, 6.034,47 eura su rashodi za obračun plaće za prekovremeni rad i 6.573,67 eura odnosi se na plaće za posebne uvjete rada.
* *Konto 312 Ostali rashodi za zaposlene*- u tekućem izvještajnom razdoblju povećani su za 36,93% u odnosu na prošlo izvještajno razdoblje, slijedom navedenog u tekućem izvještajnom razdoblju realizirano je 15.144,47 eura, dok je u prošlom izvještajnom razdoblju ostvareno 11.059,86 eura. Rashodi su ostvareni za isplate regresa, uskrsnice, jubilarnih nagrada, otpremnine i pomoći.
* *Konto 313 Doprinosi na plaće*- slijedom povećanja osnovice za plaće i materijalnih prava dovodi do povećanja doprinosa. Prema podacima iz financijskih izvještaja sredstva su realizirana u iznosu 50.223,93 eura za tekuće izvještajno razdoblje i 41.106,39 eura za prošlo izvještajno razdoblje.

*Konto 32 Materijalni rashodi*- evidentiraju se rashodi za službena putovanja i usavršavanje zaposlenika, prijevoz zaposlenika na posao i sa posla, rashodi za materijale i nabavu namirnica za školsku kuhinju, zatim rashodi energenata, rashodi za usluge telefona, prijevoza, komunalne usluge, usluge održavanja škole te ostali nespomenuti rashodi poslovanja kao što je osiguranje imovine škole, članarine te ostali rashodi. U tekućem izvještajnom razdoblju ostvareno je 51.116,25 eura, dok je u prošlom izvještajnom razdoblju ostvareno 59.439,00 eura rashoda i čini smanjenje rashoda za 14 % u odnosu na prošlo izvještajno razdoblje. Prema podacima iz financijskog plana sredstva su planirana u iznosu 109.994,52 eura te ostvarena za 46,47% u odnosu na financijski plan.

* *Konto 321 naknade troškova zaposlenika*- u tekućem izvještajnom razdoblju ostvareno je 14.209,49 eura rashoda, dok je u prošlom izvještajnom razdoblju ostvareno 16.349,96 eura rashoda te čini smanjenje rashoda za 13,09% u odnosu na prošlo izvještajno razdoblje. Rashodi se odnose na službena putovanja zaposlenika, stručno usavršavanje zaposlenika te prijevoz zaposlenika na posao i sa posla. Od ukupno realiziranih sredstava za službena putovanja ostvareno je 2.400,88 eura, prijevoz zaposlenika na posao i sa posla 11.507,36 eura, stručna usavršavanja zaposlenika 108,75 eura te za troškove locco vožnje 192,50 eura.
* *Konto 322 Rashodi za materijal i energiju*- evidentiraju se rashodi za nabavu uredskog materijala i ostalog materijala za čišćenje te za potrebe učenika, rashodi za nabavu namirnica za potrebe školske kuhinje, rashodi za električnu energiju i plin, rashodi za nabavu materijala za održavanje škole te sitnog inventara škole. U tekućom izvještajnom razdoblju ostvareno je 22.566,60 eura, dok je u prošlom izvještajnom razdoblju ostvareno 26.634,50 eura što čini smanjenje rashoda za 15,27%. Realizirani rashodi su za nabavu uredskog materijala te materijala za nastavu i sredstva za čišćenje u iznosu 1.585,99 eura, za nabavu namirnice za potrebe školske prehrane učenika ostvareno je 13.355,47 eura, troškovi električne energije i plina ostvareni su u iznosu 7.399,18 eura te nabava materijala za tekuće održavanja škole iznosila je 225,96 eura.
* *Konto 323 Rashodi za usluge*- evidentiraju se rashodi za usluge telefona, prijevoza učenika, rashodi za usluge tekućeg i investicijskog održavanja škole, zatim komunalne usluge, zdravstvene i intelektualne usluge, računalne usluge te ostale usluge. U tekućem izvještajnom razdoblju ostvareno je 12.234,01 eura, dok je u prošlom izvještajnom razdoblju ostvareno 14.631,40 eura. Rashodi za usluge realizirani su za 16,39% manje nego u prošlom izvještajnom razdoblju. Za usluge telefona, pošte prijevoza realizirano je 4.517,57 eura, tekuće održavanje škole realizirano je 1.388,00 eura, komunalne usluge realizirane su u iznosu 898,01 euro, rashodi za zdravstvene usluge 203,10 eura, intelektualne usluge (ugovori o djelu, usluge agencije) 3.588,71 euro, računalne usluge realizirane su u iznosu 665,58 eura, ostale usluge 973,04 eura.
* *Konto 329 Ostali nespomenuti rashodi poslovanja*-na ovu poziciju rashoda evidentiraju se premije osiguranja imovine i učenika, godišnje članarine, pristojbe od Hrvatske radiotelevizije, naknade zbog nezapošljavanja invalidne osobe te ostale izvanredne rashode poslovanja. U tekućem izvještajnom razdoblju realizirano je 2.106,15 eura rashoda koji se odnose za osiguranje imovine 560,43 eura, članarine 150,00 eura, HRT-ove pristojbe i zbog nezapošljavanja određene kvote invalidne osobe 1.395,72 eura. U prošlom izvještajnom razdoblju ostvareno je 1.823,14 eura.

*Konto 34 Financijski rashodi*- evidentiraju se rashodi za bankarske usluge. U tekućem izvještajnom razdoblju ostvareno je 281,63 eura, dok je u prošlom izvještajnom razdoblju ostvareno 344,34 eura. U izvornom planu planirano sredstva su planirana u iznosu 600,00 eura.

*Konto 37 Naknade građanima i kućanstvima na temelju druge naknade*-evidentirani su rashodi za nabavu udžbenika, isplate uskrsnice i regresa za projekt Baltazar financirani u 100% iznosu sa izvora 1.1.Opći prihodi i primici Osnivača, kao i financiranje prijevoza učenika također financirani od Osnivača. U tekućem izvještajnom razdoblju ostvareno je 1.000,00 eura dok je u prošlom realizirano 74,87 eura. Sredstva su realizirana u iznosu 600,00 za isplatu regresa i 200,00 eura za isplatu uskrsnice za pomoćnike u nastavi u sklopu projekta Baltazar 8 PUN. Za prijevoz učenika na profesionalno usmjeravanje realizirano je 200,00 eura. Prema podacima iz izvornog/ tekućeg plana sredstva su planirana u iznosu 1.850,00 eura.

*Konto 38 ostali rashodi*- evidentirani su rashodi za nabavu higijenskih potrepština za učenice škole. Prema Odluci Ministarstva rada, mirovinskog sustava, obitelji i socijalne politike, a u svrhu kriterija i načina dodjele sredstava radi opskrbe školskih ustanova i skloništa za žene žrtve nasilja besplatnim zalihama menstrualnih higijenskih potrepština Škola je nabavila potrepštine u iznosu od 232,62 eura, dok je u prošlom izvještajnom razdoblju ostvareno 290,39 eura. Sredstva nisu planirana u financijskom planu, ali će se preraspodijeliti rebalansom proračuna. Nabava higijenskih potrepština financirala se iz izvora 5.2.1 Ministarstvo PK i 3.1.1. Vlastiti prihodi.

*Konto 4 rashodi za nabavu nefinancijske imovine*-evidentiraju se rashodi za nabavu opreme, knjiga te ostali rashodi za nefinancijsku imovinu. U tekućem izvještajnom razdoblju ostvareno je 3.263,75 eura rashoda u svrhu izrade revizije glavnog projekta te za izradu EOTRP-a u svrhu izgradnje i dogradnje škole. U prošlom izvještajnom razdoblju sredstva nisu ostvarena. Prema podacima iz financijskog plana sredstva su planirana u iznosu 106.500,00 eura za izradu glavnog projekta izgradnje škole te za nabavu udžbenika za učenike škole u školskoj godini 2025/2026 godine.

**3.IZVJEŠTAJ O PRIHODIMA I RASHODIMA PREMA IZVORIMA FINANCIRANJA**

*1.Opći prihodi i primici*- sredstva su koja osigurava Osnivač Škole, dijele se na sredstva decentralizacije te opće prihode i primitke.

* 1.1.Opći prihodi i primici- sredstva su za pokriće troškova projekata, aktivnosti te ostalih izvanrednih i hitnih intervencija koja su neophodna za redovno poslovanje škole kao i pripremu dokumentacije za izgradnju i dogradnju škole. Škola sudjeluje u projektu Baltazar 8, u programima građanskog odgoja i e-tehničara i županijska natjecanja učenika. U tekućom izvještajnom razdoblju ostvareno je 3.649,25 eura prihoda, dok je u prošlom izvještajnom razdoblju ostvareno 7.121,28 eura. Prihodi su ostvareni za popravak crpke u kotlovnici škole 512,50 eura, financiranje prijevoza za učenike na profesionalno usmjeravanje 200,00 eura, isplatu uskrsnice i regresa za pomoćnike u nastavi u sklopu projekta Baltazar 8 u iznosu 800,00 eura, županijska natjecanja učenika 100,00 eura, za isplatu ugovora o djelu za građanski odgoj 252,13 eura, e-tehničara 286,56 eura, te za izradu Procjembenog elaborata tržišne vrijednosti nekretnine u iznosu 400,00 eura. Projekt Baltazar 8 za isplatu plaća pomoćnicima u nastavi financira se u postotnom iznosu 10% i prihodi su ostvareni u iznosu 1.098,06 eura. Prema podacima iz financijskog plana sredstva su u izvornom planu planirana u iznosu 20.232,13 eura za rashode i prihode. Rashodi u tekućem izvještajnom razdoblju ostvareni su u iznosu 3.823,39 eura, dok su u prošlom izvještajnom razdoblju ostvareni 7.277,85 eura. Razlog više ostvarenih sredstava u prošlom razdoblju je zbog projekta Baltazar koji se evidentirao samo na jednom izvoru financiranja, dok se u tekućem izvještajnom razdoblju evidentira na tri izvora financiranja.
* 1.3.Decentralizacije- sredstva su koja su namijenjena za pokriće redovnih troškova škole. U tekućem izvještajnom razdoblju ostvareno je 16.207,26 eura prihoda dok je u prošlom izvještajnom razdoblju ostvareno 17.986,56 eura što je za 9,89% manje prihoda p u odnosu na prošlo izvještajno razdoblje. Rashodi su ostvareni u iznosu 16.448,37 eura, a u prošlom izvještajnom razdoblju realizirano je 19.690,28 eura i čini smanjenje rashoda za 16,46% u odnosu na prošlo izvještajno razdoblje. Razlog smanjenja je zbog ekonomičnije potrošnje sredstava. Prema podacima iz financijskog plana sredstva su planirana u iznosu 34.272,81 eura prema Odluci Osnivača Klasa: 602-06/24-01/17, Urbroj: 2140-02-25-1 od 17. veljače 2025.godine.

*3.1.1.Vlastiti prihodi*- ova vrsta prihoda se ostvaruje od prodaje starog papira, od prodaje proizvoda Učeničke zadruge te od najma školske sportske dvorane. U tekućem izvještajnom razdoblju ostvareno je 1.168,50 eura prihoda i 471,12 eura rashoda, dok je u prošlom izvještajnom razdoblju ostvareno 856,30 eura prihoda i 220,19 eura rashoda. Prema podacima iz financijskog plana sredstva su planirana u iznosu 1.400,00 eura prihoda i 2.503,37 eura rashoda zbog prenesenog viška poslovanja u iznosu 1.103,37 eura. Od ukupno ostvarenih prihoda u tekućem izvještajnom razdoblju 451,50 eura se odnosi od najma školske sportske dvorane, 17,00 eura od prodaje starog papira i 700,00 eura od učeničke zadruge.

*4.3.1.Posebne namjene*- evidentiraju se namjenski prihodi kao što je prijevoz učenika po DPS-u, osiguranje učenika, prijevoz učenika na izlete i terenske nastave, ostali dodatni materijal za učenike te za ostale namjene. U tekućem izvještajnom razdoblju ostvareno je 6.430,78 eura prihoda i 6.400,87 eura rashoda, dok u prošlom izvještajnom razdoblju ostvareno je 6.565,25 eura prihoda i 6.479,78 eura rashoda. Sredstva su u financijskom planu planirana u iznosu 7.730,00 eura prihoda i 7.949,91 eura rashoda. Od ukupno ostvarenih prihoda u tekućem izvještajnom razdoblju za prijevoz po DPS-u ostvareno je 2.255,90 eura te za prijevoze i ulaznice na terenske nastave 4.174,88 eura prihoda.

*5.2.Ministartsvo-* evidentiraju se sredstva za financiranje plaća, službenih putovanja i prijevoza na posao i sa posla za pomoćnike u nastavi u sklopu projekta Baltazar 8 PUN koji se financira u postotnom iznosu od 15%. U tekućem izvještajnom razdoblju ostvareno je 1.372,72 eura prihoda i 1.590,42 eura rashoda. Sredstva su u financijskom planu planirana u iznosu 3.399,79 eura.

*5.2.1.Ministarstvo proračunskog korisnika*- evidentiraju se prihodi i rashodi za plaće, materijalna prava zaposlenika, troškove školske kuhinje, nabavu udžbenika i lektire. U tekućem izvještajnom razdoblju ostvareno je 345.886,38 eura prihoda i 399.961,48 eura rashoda. Od ukupno ostvarenih prihoda za isplatu plaće realizirano je 319.141,03 eura, za materijalna prava zaposlenika 26.515,85 eura, nabavu higijenskih potrepština 229,50 eura te za školsku kuhinju 11.371,38 eura. U prošlom izvještajnom razdoblju ostvareno je 318.545,10 eura prihoda i 323.676,86 eura rashoda. U tekućem izvještajnom razdoblju sredstva su povećana zbog povećanja osnovice za isplatu plaće zaposlenicima. Prema podacima iz izvornog financijskog plana planirano je 825.984,74 eura prihoda i 824.200,00 eura rashoda.

*5.4.1.JLS- Grad Zlatar-* u tekućem izvještajnom razdoblju sredstva nisu ostvarena dok su u prošlom izvještajnom razdoblju ostvarena u iznosu 3.282,24 eura. Prema podacima iz financijskog plana planirano je 8.000,00 eura prihoda i rashoda za tekuću proračunsku godinu*.*

*5.7. Ministarstvo prijenos EU*- sredstva realizirana za plaće, službena putovanja i prijevoz pomoćnika u nastavi u sklopu projekta Baltazar 8 koji se financira u 85% postotnom iznosu. U tekućem izvještajnom razdoblju ostvareno je 7.778,68 eura prihoda i 9.012,24 eura rashoda. U financijskom planu sredstva su planirana u iznosu 19.265,49 eura.

*5.7.1. Ministarstvo prijenos EU PK*- sredstva namijenjena za izgradnju i dogradnju škole. Prihodi u tekućem izvještajnom razdoblju nisu ostvareni dok su rashodi za nabavu nefinancijske imovine realizirani u iznosu 3.263,75 eura. Prema podacima iz financijskog plana, planirano je 89.000,00 eura za izradu projektne dokumentacije.

*6.2.1.Donacije*- Škola u tekućem izvještajnom razdoblju nije ostvarila sredstva donacije, kao i u prošlom izvještajnom razdoblju. S obzirom da je prenijela višak sredstava u iznosu 178,83 eura iz prošle proračunske godine, iznos od 100,00 utrošen je za prijevoz učenika u posjet Sokolani u Zlatar.

**4.RASHODI PREMA FUNKCIJSKOJ KLASIFIKACIJI**

Funkcijska klasifikacija sadrži aktivnosti, to jest projekte korisnika proračuna razvrstane prema njihovoj namjeni. Prema članku 14. Pravilnika o proračunskim klasifikacijama, rashodi obrazovanja svrstani su u obrazovanje 0912- Osnovno obrazovanje. U tekućem izvještajnom razdoblju Škola je ostvarila 14.426,05 eura rashoda za nabavu namirnice za potrebe školske kuhinje i za prijevoz učenika po DPS-u. U prošlom izvještajnom razdoblju ostvareno je 22.219,93 eura rashoda što čini smanjenje rashoda za 35,08% u odnosu na prošlo izvještajnoj razdoblje.

**II.POSEBNI DIO**

**2.1.IZVRŠENJE PO PROGRAMSKOJ I ORGANIZACIJSKOJ KLASIFIKACIJI**

**Razdjel 006 -Upravni odjel za obrazovanje, kulturu, šport i tehničku kulturu**

**Glava 00620-Obrazovanje**

**Glavni program J01-Obrazovanje**

**Program 1017 Osnovno obrazovanje- zakonski standard**

**Aktivnost A101701 Redovni poslovi ustanova osnovnog obrazovanja**

**Izvor 1.3.Decentralizacija**

Sredstva Decentralizacije planirana su u iznosu 34.272,81 euro, a ostvarena u iznosu 16.448,37 eura. Sredstva su utrošena za službena putovanja zaposlenika 2.066,26 eura, stručno usavršavanje zaposlenika 108,75 eura, troškove locco vožnje zaposlenika u svrhu odlaska na poštu, finu, Hzzo 192,50 eura. Škola je nabavljala uredski i ostali materijal za nastavu i čišćenje škole u iznosu 1.555,51 euro, za energiju je utrošeno 7.299,18 eura, nabavu materijala za tekuće održavanje škole 225,96 eura. Od usluga za telefon i poštu utrošeno je 838,20 eura, za usluge tekućeg održavanja škole 875,50 eura, komunalne usluge 898,01 euro, zdravstvene usluge 203,10 eura, računalne usluge 665,58 eura, ostale usluge 489,04 eura. U svrhu osiguranja imovine škole utrošeno je 560,43 eura, za članarine u svrhu redovnog poslovanja škole 125,00 eura, za pristojbe i naknade 63,72 eura te za usluge banke 281,63 eura. Sredstva su u odnosu na plan ostvarena u postotnom iznosu 47,99 %.

**Program 1020-Dopunski nastavni i vannastavni program škola i obrazovnih institucija**

**Aktivnost A102001 Dopunski nastavni i vannastavni program škola i obrazovnih institucija**

**Izvor : 1.1.Opći prihodi i primici**

Škola je ostvarila 1.100,00 ura rashoda za podmirenje troškova županijskih natjecanja učenika, isplatu regresa i uskrsnica za pomoćnike u nastavi u sklopu projekta Baltazar 8 te za financiranje prijevoza učenika na profesionalno usmjeravanje. Od ukupno realiziranih rashoda 100,00 se odnosi na troškove županijskih natjecanja, 600,00 eura za isplatu regresa, 200,00 eura za isplatu uskrsnice i 200,00 eura za isplatu prijevoza učenika. U financijskom planu sredstva su planirana u iznosu 3.062,50 eura.

**Aktivnost A102001 Financiranje-ostali rashodi OŠ**

**Izvor 3.1.1.Vlastiti prihodi PK**

Škola ostvaruje vlastite prihode od prodaje proizvoda učeničke zadruge, starog papira i od najma školske sportske dvorane. U tekućem izvještajnom razdoblju realizirano je ukupno 471,12 eura rashoda. Sredstva su utrošena za električnu energiju 100,00 eura, prijevoz zaposlenika na teambuilding 312,50 eura, za razliku po ugovoru o djelu za građanski odgoj i e-tehničara 0,02 eura te za podmirenje rashoda za nabavu higijenskih potrepština u iznosu 3,12 eura. Troškovi učeničke zadruge iznosili su 55,48 eura za nabavu materijala 30,48 eura te za članarinu zadruge 25,00 eura. Prema podacima iz financijskog plana rashodi su planirani u iznosu 2.503,37 eura i tekući su ostvareni u iznosu 18,82% u odnosu na plan.

**Izvor 4.3.1.Posebne namjene PK**

Škola je ostvarila rashode za posebne namjene u svrhu prijevoza i organizacije izleta učenika, prijevoz po DPS-u. U financijskom planu sredstva rashodi su planirani u iznosu 7.949,91 euro. Za troškove prijevoza učenika po DPS-u realizirano je 2.229,37 eura, dok je za organizaciju izleta učenika realizirano 4.171,50 eura rashoda. U odnosu na plan realizirano je 80,51% sredstava rashoda.

**Izvor 5.2.1. Ministarstvo PK**

Prema podacima iz financijskog plana Škola je ukupno planirala 824.200,00 eura rashoda za podmirenje troškova. U tekućem izvještajnom razdoblju realizirano je 399.961,48 eura rashoda. Od ukupno realiziranih rashoda za troškove plaće za redovan rad ostvareno je 297.275,35 eura, plaće za prekovremeni rad 6.034,47 eura, plaće za posebne uvjete rada 6.573,67 eura, za isplatu materijalnih prava zaposlenika (pomoći, regres, uskrsnica, jubilarne, otpremnine.,,,) 15.144,47 eura, prijevoz zaposlenika na posao 11.430,33 eura, nabavu proizvoda za potrebe školske prehrane učenika 13.355,47 eura, naknadu zbog nezapošljavanja osobe sa invaliditetom 1.332,00 eura, za nabavu higijenskih potrepština za učenice škole 229,50 eura. Sredstva su u odnosu na plan ostvarena za 48,53%.

**Izvor 5.4.1. JLS- Grad Zlatar**

U tekućem izvještajnom razdoblju sredstva od JLS-a nisu ostvarena, dok su u financijskom planu planirana u iznosu 8.000,00 eura za nabavu opreme i ostalih rashoda škole.

**Izvor 5.7.1. Ministarstvo prijenos EU PK**

Sredstva su koja su planirana u iznosu 89.000,00 eura za projekte dokumentacije u svrhu izgradnje i dogradnje škole, a utrošeno je 3.263,75 eura. Od ukupno utrošenih sredstava 3.125,00 eura je revizija glavnog projekta, a 138,75 eura se odnosi na izradu EOTRP-a.

**Izvor 6.2.1. Donacija PK**

Sredstva su u financijskom planu planirana u iznosu 178,83 eura iz viška poslovanja prošle proračunske godine. Rashodi su ostvareni u iznosu 100,00 za prijevoz učenika u posjet Sokolani u Zlatar.

**Aktivnost A102006 Program građanskog odgoja u školama**

**Izvor 1.1. Opći prihodi i primici**

Svrha programa je značajno pridonošenje i uspješno promicanje nenasilja, tolerancije i solidarnosti te kod učenika razvija općeljudske vrijednosti koje se temelje na prihvaćanju i uključivanju različitosti te poštivanju ljudskih prava, kao i na razumijevanju života u građanskom društvu. Program se financira iz izvornih sredstava Krapinsko-zagorske županije, a za 2025. planiralo se 700,00 eura, dok se realiziralo 252,13 eura.

**Tekući projekt T102001 Dopunska sredstva za materijalne rashode i opremu škola**

**Izvor 1.1.Opći prihodi i primici**

Sredstva se odnose na projekt E-tehničar te ostale izvanredne troškove. Ugovorom o sudjelovanju u pilot projektu e-Škole, CARNET se obvezao opremiti škole lokalnom mrežom i računalnom opremom te osigurati održavanje (npr. u slučaju kvara) za vrijeme trajanja pilot projekta, kroz ugovore s dobavljačima mreže i opreme. Za vrijeme trajanja i nakon završetka projekta Osnivač je dužan školama osigurati pomoć u korištenju resursa dobivenih u projektu te je u tu svrhu dužan imenovati e-Škole tehničara. Uloga imenovanog e-Škole tehničara jest da zaposlenicima škole pruža pomoć pri korištenju lokalne mreže škole i računalne opreme. Stoga se osobom koja je imenovana kao E-tehničar sklapa Ugovor o djelu na jednu školsku godinu u svrhu plaćanja naknada 7,96 eura po satu, a ukupan mjesečni fond je 8 sati. U tekućem izvještajnom razdoblju realizirano je 286,56 eura za isplatu naknade E-tehničaru, 512,50 eura za sanaciju crpke u kotlovnici škole te 400,00 za izradu Procjembenog elaborata za procjenu tržišne vrijednosti nekretnine u svrhu izgradnje i dogradnje škole. U financijskom planu sredstva su planirana u iznosu 13.750,00 eura.

**Tekući projekt T102007 Baltazar 8**

Cilj projekta je osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama. Sredstva se planiraju iz izvora financiranja: 1.1. Opći prihodi i primici (10,00%), 5.2.Ministarstvo (15,00%) i 5.7. Ministarstvo -prijenos EU (85,00%). Na kraju izvještajnog razdoblja škola je imala dva pomoćnika u nastavi po jedan u razrednoj i predmetnoj nastavi. Pomoćnik u razrednoj nastavi imao je tjedno zaduženje na 20 sati, dok je pomoćnik u predmetnoj nastavi imao tjedno zaduženje na 24,00 sata.

**Izvor 1.1.Opći prihodi i primici**

Sredstva su u izvornom planu planirana u iznosu 2.719,63 eura i realizirana u iznosu 46,78% u odnosu na plan. Ukupno je realizirano 1.272,20 eura. Od ukupno utrošenih sredstava za plaće je realizirano 1.063,38 eura, doprinose za obvezno osiguranje 175,44 eura, službena putovanja 25,13 eura te za prijevoz pomoćnika na posao 8,25 eura.

**Izvor 5.2.Ministarstvo**

Sredstva su u izvornom planu planirana u iznosu 3.399,79 eura i realizirana u iznosu 46,78% u odnosu na plan. Ukupno je realizirano 1.590,42 eura. Od ukupno utrošenih sredstava za plaće je realizirano 1.329,33 eura, doprinose za obvezno osiguranje 219,35 eura, službena putovanja 31,43 eura te za prijevoz pomoćnika na posao 10,31 euro.

**Izvor 5.7. Ministarstvo-prijenos EU**

Sredstva su u izvornom planu planirana u iznosu 19.265,49 eura i realizirana u iznosu 46,78% u odnosu na plan. Ukupno je realizirano 9.012,24 eura. Od ukupno utrošenih sredstava za plaće je realizirano 7.532,79 eura, doprinose za obvezno osiguranje 219,35 eura, službena putovanja 178,06 eura te za prijevoz pomoćnika na posao 58,47 eura.

**2.2.Izvještaj o zaduživanju na domaćem i stranom tržištu novca i kapitala**

U 2025. godini kao ni u prethodnim godinama škola se nije zaduživala na tržištu novca i kapitala

**2.3. Izvještaj o danim zajmovima i potraživanjima po danim zajmovima**

U izvještajnom razdoblju škola nije davala zajmove pa nema niti iskazanih potraživanja po toj osnovi.

Predsjednik školskog odbora

Viktorio Pozaić